EkBass/fiwiki-20250220-pages-articles huggingface dataset:
Reimer–Tiemann-reaktio

Reimer–Tiemann-reaktio on kemiallinen reaktio, jossa fenolijohdannainen tai eräät typpeä sisältävät heterosykliset yhdisteet reagoivat emäksisissä olosuhteissa kloroformin kanssa muodostaen tuotteena aromaattisen aldehydin. Reaktion raportoivat ensimmäisen kerran saksalaiset Karl Reimer ja Ferdinand Tiemann vuonna 1876 ja se on nimetty heidän mukaansa.Christian Maliverney & Michel Mulhauser: Hydroxybenzaldehydes, Kirk-Othmer Encyclopedia of Chemical Technology, John Wiley & Sons, New York, 2000. Viitattu 4.3.2016 ==Reagenssit ja mekanismi== Reimer–Tiemann-reaktio on tyypiltään elektrofiilinen aromaattinen substituutio. Nukleofiileinä reaktiossa toimivat fenolit ja eräät heterosykliset yhdisteet kuten indolit ja pyrrolit. Nämä voivat kuitenkin reagoida samoissa reaktio-olosuhteissa myös Ciamician–Dennstedt- toisiintumisella klooripyrimidiineiksi. Elektrofiilina reaktiossa toimii halokarbeeni, tyypillisesti joko dikloorikarbeeni, dibromikarbeeni tai dijodikarbeeni. Karbeeni muodostuu vahvasti emäksisissä olosuhteissa esimerkiksi natriumhydroksidin vaikutuksesta kloroformista, bromoformista, jodoformista tai trikloorietikkahaposta. Elektrofiilinen dihalokarbeeni reagoi fenolijohdannaisen kanssa pääasiassa o-asemaan tai mikäli molemmissa o-asemassa on substituentti, tapahtuu reaktio p-asemaan. Reaktiossa muodostuu välivaiheena bentsaalikloridijohdannainen, joka hydrolysoituu happamissa olosuhteissa aldehydiryhmäksi muodostaen aromaattisen hydroksialdehydin. Reimer–Tiemann-reaktio tapahtuu heikommin, mikäli fenolissa on elektroneja puoleensa vetäviä substituentteja. Reaktio on hyvin eksoterminen, ja sen huonona puolena ovat yleensä suhteellisen huonot saannot sekä sivutuotteena muodostuvat huomattavat natriumkloridimäärät. : ==Lähteet== Luokka:Orgaaniset reaktiot
Walter Hasenclever

Walter Hasenclever (1890–1940) oli saksalainen, lyriikkaa ja ekspressionistisia näytelmiä kirjoittanut kirjailija, vasemmistolainen pasifisti. Hasenclever oli yksi lyyrikoista, joiden lyriikassa ekspressionismi saavutti huippunsa lyriikan osalta. Tämä tapahtui vuoden 1912 tienoilla.Otavan Suuri Ensyklopedia, s. 1009 Hasencleverin tyyli ainakin hänen näytelmiensä osalta ilmentää ekspressionistista dynaamisuutta; hänen näytelmissään esiintyy paljon äärimmäisen lyhyitä ja iskeviä vuorosanojaIso tietosanakirja, osa 4 (1932), s. 457. Niistä merkittävästi herätti huomiota jo vuodelta 1914 oleva Der Sohn, mutta parhaiksi katsotaan näytelmät Antigone (1917) ja Die Menschen (1918). Muita ovat Jenseits (1920) ja Gobseck (1921), joka on esitetty myös suomeksi. Hän kirjoitti myös arvostettuja komedioita: Ein besserer Herr (1927, suomeksi esitetty nimellä Parempi herra), Ehen werden im Himmel geschlossen (1928, suomeksi nimellä Avioliitot solmitaan taivaassa), Napoleon greift ein (1930, suomeksi Napoleon astuu esiin) ja Münchhausen (1947). Hän kuoli emigranttina. == Lähteet == Luokka:Saksalaiset kirjailijat Luokka:Saksalaiset runoilijat Luokka:Ekspressionistit Luokka:Vuonna 1890 syntyneet Luokka:Vuonna 1940 kuolleet
Johann Peter Hasenclever

Johann Peter Hasenclever (1810–1853) oli saksalainen taidemaalari, joka maalasi Düsseldorfissa biedermeieria edustaen humoristis-satiirisia laatukuvamaalauksia. Hasenclever esitti pikkuporvarityyppejä niin maalauksellisesti kuin tehokkain valovaikutuksinkin. Friedrich Wilhelm von Schadow opetti häntä.Iso tietosanakirja, osa 4 vuodelta 1932, s. 457 == Lähteet == == Aiheesta muualla == Luokka:Saksalaiset taidemaalarit Luokka:Vuonna 1810 syntyneet Luokka:Vuonna 1853 kuolleet
Kukkaroinen (Parkano)

Kukkaroinen on Pirkanmaalla Parkanossa Aurekoskella ja Ylöjärvellä Länsi- Aureella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kukkaroinen on osa Vahojärven-Aurejoen aluetta. == Maantietoa == Järven pituus on 650 metriä, leveys 250 metriä ja sen pinta-ala on 7,1 hehtaaria. Se sijaitsee Aurejoessa Ylisen Aurekosken ja Alisen Aurekosken välissä. Järvi on kaksialtainen. Kukkaroiskeksi kutsutaan suurempaa allasta ja Mustalammeksi pienempää allasta ja näitä erottaa alle 20 metrinen salmi ja virtapaikka. Aurejoki laskee Aurejärvestä ja virtaa kahden joenlaajennuksen Käärmelammin ja Saunalammin kautta Yliselle Aurekoskelle. Pääosa Kukkaroisen läpi virtaavasta vedestä tulee tätä reittiä. Tämä lisäksi kaakosta laskee lyhyt metsäoja. Laskujoki alkaa Alisesta Aurekoskesta ja virtaa 250 metriä alas Petäjäjärveen. Rantaviivan pituus on 1,8 kilometriä. Kukkaroinen on pääasiassa metsärantainen, vaikka pohjoisessa rantaan ulottuu Aurekosken Jalostetehtaan teollisuusalueen pihamaa. Rantaviivan pituus on 1,8 kilometriä. Rannoille on rakennettu kymmenen vapaa-ajan asuntoa ja lähistöllä on myös kolme kiinteistöä. Alisen Aurekosken ylittää seututie 332 ja järven länsiluolella kulkee yhdystie 13355. == Virkistys == Järven vedenlaatu riippuu voimakkaasti Aurejärven vedenlaadusta. Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi. == Lähteet == Luokka:Vahojärven–Aurejoen alue Luokka:Parkanon järvet Luokka:Kurun järvet
Aikahahmoja

Aikahahmoja on suomalainen musiikkidokumentti vuodelta 1970. Dokumentti on kuvattu Pori Jazz -69 -tapahtumassa. == Lähteet == == Aiheesta muualla == * * Luokka:Vuoden 1970 suomalaiset elokuvat Luokka:Suomalaiset lyhytelokuvat Luokka:Suomalaiset dokumenttielokuvat
Katso Lappia

Katso Lappia on suomalainen Lappia kuvaava matkailudokumentti vuodelta 1967. Sen on tuottanut Suomi-Filmi Oy. == Aiheesta muualla == * Luokka:Vuoden 1967 suomalaiset elokuvat Luokka:Suomalaiset lyhytelokuvat Luokka:Suomalaiset dokumenttielokuvat
Yannick Franke

Yannick Ayrton Franke (s. 21. toukokuuta 1996) on alankomaalainen koripalloilija, pelipaikaltaan pelintekijä tai heittävä takamies. Franke aloitti pelaajauransa kotimaassaan. Vuonna 2015 hänet valittiin Alankomaiden pääsarjan kauden kehittyneimmäksi pelaajaksi. Donar Groningenissa hän pelasi myös FIBA Europe Cupissa. Helmi–maaliskuun vaihteessa 2016 hän siirtyi Suomen pääsarjaan, talousvaikeuksissa olleeseen Bisons Loimaaseen.http://www.basket.fi/uutiset/kaikki_uutiset/?x122462=37821026Alankomaiden koripalloliiga Franke kuului Alankomaiden miesten maajoukkueeseen vuoden 2015 EM-kilpailuissa.FIBA Archive == Lähteet == * Yannick Franke Suomen Koripalloliitto * Profiili Alankomaiden koripalloliiga * Profiili FIBA Archive === Viitteet === Luokka:Alankomaalaiset koripalloilijat Luokka:Vuonna 1996 syntyneet Luokka:Elävät henkilöt
Bats Global Markets

Bats Global Markets on yhdysvaltalainen, alkujaan vuonna 2005 vaihtoehtoiseksi toimijaksi Yhdysvaltain markkinoille perustettu pörssioperaattori, jonka kotipaikka on Kansasin Lenexa. Tammikuussa 2016 yritys oli osakekaupan arvolla mitattuna (Yhdysvalloissa 1 395,4 miljardia USD; lisäksi konserniin kuuluu Bats Europe 272,3 mrd. USD) maailman (toiseksi) suurin pörssioperaattori. Sen edellä oli tuolloin osakekauppojen määrässä New Yorkin pörssi (1 628,8 miljardia USD, Maailman pörssien yhteistyöjärjestö WFE:n 1/2016 tilasto). Pääkonttorinsa Lenexan ohella Bats Global Marketsin muita toimipisteitä ovat Chicago, Lontoo (Bats Europe), New York ja Singapore. == Lähteet == Luokka:Arvopaperipörssit Luokka:Yhdysvaltain talous Luokka:Yhdysvaltalaiset pörssiyhtiöt
Bats Europe

Bats Europe (aiemmalta nimeltään BATS Chi-X Europe) on eurooppalainen, Lontoosta käsin toimiva monikansallinen sijoituspalveluyritys. Kotisvuillaan Bats Europe kertoo olevansa paneurooppalainen pörssi. Yhtiö on osa Bats Global Markets -konsernia. Osakekaupan rahallisella arvolla mitattuna (pörssikaupan voluumi) Bats Europe on Maailman pörssien yhteisjärjestö WFE:n mukaan Euroopan suurin pörssioperaattori (1/2016, samoin vuosina 2014–2015). Osakkeilla käytävän arvopaperikaupan arvolla mitattuna Bats Europe ja sen emoyhtiö Bats Global Markets toimivat maailmanlaajuisesti erittäin suurena pörssioperaattorina. Niiden yhteisen kaupankäynnin dollariarvo vastaa maailman suurimman pörssin, New Yorkin pörssin kaupankäynnin suuruutta (WFE:n tilastot, 1/2014-1/2016). == Lähteet == Luokka:Arvopaperipörssit Luokka:Lontoo
Jonna Norppa-Rahkola

Jonna Norppa-Rahkola (s. 1. helmikuuta 1975 Helsinki) on suomalainen entinen jalkapalloilija ja jääkiekkoilija, joka edusti Suomea maajoukkuetasolla molemmissa lajeissa. == Jalkapallo == Norppa-Rahkola aloitti jalkapallon helsinkiläisessä FC Kontussa seitsemänvuotiaana ja pelasi ensimmäiset ottelunsa edustusjoukkueessa vuonna 1990. SM-sarjassa hän edusti myös Turun Pyrkivää, Puistolan Urheilijoita, Atlantista sekä FC Espoota. Suomen mestaruuden Norppa-Rahkola voitti vuonna 1993 ja Suomen Cupin vuosina 1994, 1995 ja 1996. Suomen naisten jalkapallomaajoukkueessa Norppa-Rahkola esiintyi ensimmäisen kerran heinäkuussa 1991 Kokemäellä Kiinaa vastaan pelatussa ottelussa. Hän pelasi vuosina 1990–1995 yhteensä 17 A-maaottelua ja teki ainoan maalinsa vuonna 1994 Vantaalla EM-karsintaottelussa Tšekkiä vastaan. Norppa-Rahkola on myöhemmin toiminut muun muassa FC Hongan B-tyttöjen valmentajana. == Jääkiekko == Jääkiekossa Norppa-Rahkola edusti SM-sarjassa Keravan Shakersia 1993–1996 ja Espoon Bluesia 1998–2000. Hän voitti kolme Suomen mestaruutta vuosina 1994–1996 ja pelasi SM-sarjassa yhteensä 138 ottelua tehopistein 75+62=137. Hyökkääjänä pelannut Norppa-Rahkola edusti Suomen naisten jääkiekkomaajoukkuetta 26 kertaa vuosina 1995–1999 tehopistein 5+2=7. Hän oli mukana myös vuoden 1996 EM-pronssijoukkueessa. == Lähteet == Luokka:Suomalaiset jalkapalloilijat Luokka:Suomalaiset jääkiekkoilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1975 syntyneet Luokka:Elävät henkilöt
Industrial and Commercial Bank of China

Industrial and Commercial Bank of China (ICBC; , ) on erittäin suuri, vuonna 1984 perustettu kiinalainen pankki. Yhtiömuodoltaan se on osakeyhtiö. Pankin osakkeet noteerataan Shanghain ja Hongkongin pörsseissä. Pankin kotipaikka on Peking. Kiinan kansantasavalta on pankin suurin osakkeenomistaja, sillä esimerkiksi valtion varainhallintaan osallistuvan China Investment Corporation -konsernin (CIC) täysin omistama tytäryhtiö Central Huijin Investment Ltd omisti 35,00 prosenttia ja Kiinan valtiovarainministeriö 34,60 % pankin A-osakkeista (9/2015). Vuoden 2015 tilaston mukaan ICBC oli markkina-arvoltaan (207,8 mrd. USD) Shanghain pörssin toiseksi arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa ICBC katsottiin useilla mittareilla arvioituna maailman suurimmaksi julkisesti noteeratuksi yhtiöksi. Taseensa perusteella (3 452,02 mrd. USD) pankki luokiteltiin vuonna 2015 Kiinan ja maailman suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). == Lähteet == ==Aiheesta muualla== Luokka:Kiinalaiset pörssiyhtiöt Luokka:Kiinalaiset pankit Luokka:Peking Luokka:Kiinalaiset valtionyhtiöt Luokka:SSE 50 -indeksi
Marsha Linehan

Marsha M. Linehan (s. 5. toukokuuta 1943, Tulsa, Oklahoma) on yhdysvaltalainen psykologi ja kirjailija. Hän on dialektisen käyttäytymisterapian kehittäjä ja toimii psykologian professorina sekä psykiatrian ja käyttäytymistieteiden dosenttina Washingtonin yliopistossa. Linehanin pääasiallinen tutkimuskohde on epävakaa persoonallisuushäiriö ja sen hoitaminen käyttäytymisterapian avulla. Hän on myös mielenterveyspotilaita auttavan The Linehan Institute -järjestön perustaja. Linehan opiskeli Yhdysvaltain Chicagossa sijaitsevassa Loyola Universityssä, ja sai psykologia pääaineenaan alemman korkeakoulututkinnon (BSc) vuonna 1968, valmistui maisteriksi (MSc) 1970 ja edelleen psykologian tohtoriksi (PhD) vuonna 1971. Tämän jälkeen hän toimi kliinisenä post-doc. harjoittelijana New Yorkin osavaltion Buffalossa (Suicide Prevention and Crisis Service Inc.; 1971-1972) ja edelleen käyttäytymisen muokkauksen tutkijana (Behavior Modification) post-doc. fellow -asemassa New Yorkin Stony Brookin osavaltioyliopistossa (SUNY Stony Brook, 1972-1973). Linehan on avoimesti puhunut omista nuoruudessaan kärsimistään mielenterveysongelmista, sekä 1960-luvulla saamastaan hoidosta. Aikanaan hänet diagnosoitiin skitsofreenikoksi, mutta Linehan itse uskoo kärsivänsä epävakaasta persoonallisuudesta. Hän on kertonut menneisyytensä kokemusten vaikuttaneen uravalintaansa. ==Teokset== *Cognitive Behavioral Treatment of Borderline Personality Disorder (1993) *Skills Training Manual for Treating Borderline Personality Disorder (1993) * useita uudempia teoksia, mukaanluettuna videoita ja dvd-muotoisia julkaisujaMeet our Authors » Marsha M. Linehan guilford.com, ==Lähteet== ==Aiheesta muualla== *Marsha Linehan Google Scholarissa (scholar.google.com) *Mandi White-Ajmani (1.6.2010) Marsha M. Linehan (haastattelu) (psychologicalscience.org) *Leslie Knowlton (1.7.1999) Marsha Linehan: Dialectic Behavioral Therapy (psychiatrictimes.com) *Behavioral Research & Therapy Clinics — University of Washington: Our Team - Marsha Linehan, Ph.D., ABPP, Professor and Director (washington.edu) Luokka:Elävät henkilöt Luokka:Vuonna 1943 syntyneet Luokka:Yhdysvaltalaiset psykologit Luokka:Yhdysvaltalaiset professorit
Cygnus CRS Orb-2

Cygnus CRS Orb-2 (myös Orbital Sciences CRS Flight 2) oli Orbital Sciencesin kolmas onnistunut rahtilento kansainväliselle avaruusasemalle. Cygnus- rahtikapseli laukaistiin Antares-raketilla 13. heinäkuuta 2014 kello 16.52 UTC-aikaa useiden viivästysten jälkeen, ja kapseli telakoitui avaruusasemaan kolme päivää myöhemmin. Cygnus oli runsaan kuukauden telakoituna asemaan ennen irrottamistaan 15. elokuuta 2014. Kapseli pudotettiin kiertoradalta pari päivää myöhemmin kello 13.15 UTC-aikaa, ja se paloi suunnitellusti Maan ilmakehässä. Lento kuului Nasan Commercial Resupply Services -ohjelmaan. == Lento == Orbital Sciencesin Cygnus-kapseli laukaistiin yhtiön Antares- raketilla osana NASAn Commercial Resupply Services (CRS) -ohjelmaa. Laukaisun oli alun perin tarkoitus tapahtua 1. toukokuuta 2014, mutta sitä lykättiin ensin 6. toukokuuta. (archive.org) Epäonnistuneen AJ-26-moottorin kokeen vuoksi laukaisua siirtyi tapahtumaan aikaisintaan 17. kesäkuuta. Myöhemmin laukaisua lykättiin vielä tapahtumaan aikaisintaan 1. heinäkuuta, mistä se siirtyi 10. heinäkuuta. Laukaisun oli tarkoitus tapahtua ensin 11. heinäkuuta kello 17.40 UTC-aikaa, mutta laukaisua siirrettiin huonon sään takia kahdella päivällä. Raketti laukaistiin lopulta onnistuneesti 13. heinäkuuta kello 16.52 UTC-aikaa Mid-Atlantic Regional Spaceportin laukaisualustalta 0A. Kapseli telakoitui Kansainväliseen avaruusasemaan kolme päivää myöhemmin 16. heinäkuuta. Aseman Canadarm2-robottikäsivarsi kiinnittyi kapseliin kello 10.36 UTC-aikaa, ja kapseli telakoitiin aseman Harmony-moduuliin noin kaksi tuntia myöhemmin kello 12.53 UTC. Cygnus irrotettiin asemasta 15. elokuuta 2014 kello 9.14 UTC-aikaa, oltuaan runsaan kuukauden telakoituna. Kapseli ja siihen lastatut noin 1 610 kilogrammaa jätettä paloivat kaksi päivää myöhemmin pudotessaan ilmakehään Uuden-Seelannin yllä 17. elokuuta 2014 noin kello 13.15 UTC-aikaa. == Kuorma == Kapseli vei asemalle 1 494 kilogrammaa rahtia. === Rahtiluettelo === Lähde: * 764 kg miehistötarpeita * 355 kg avaruusaluksen osia * 327 kg tieteellistä tutkimusmateriaalia * 8 kg tietotekniikkaa * 39 kg avaruuskävelytarpeita == Lähteet == == Aiheesta muualla == *NASA Commercial Resupply Launch hub Luokka:Vuoden 2014 avaruustoiminta
China Life Insurance

China Life Insurance (中国人寿), usein muodossa China Life, on erittäin suuri, vuonna 1949 perustettu kiinalainen vakuutusyhtiö. Yhtiömuodoltaan se on osakeyhtiö. Yhtiön osakkeet noteerataan New Yorkin, Shanghain ja Hongkongin pörsseissä. Yhtiön kotipaikka on Peking. Vuoden 2015 tilaston mukaan China Life oli markkina-arvoltaan (114,7 mrd. USD) Shanghain pörssin viidenneksi arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa China Life katsottiin useilla mittareilla arvioituna maailman 37. suurimmaksi julkisesti noteeratuksi yhtiöksi. == Lähteet == ==Aiheesta muualla== Luokka:Kiinalaiset pörssiyhtiöt Luokka:Peking Luokka:Vakuutusalan palveluntarjoajat Luokka:SSE 50 -indeksi
Heikki Kyöstilä

Karl Heikki Kyöstilä (s. 19. tammikuuta 1946 Orimattila) on suomalainen yrittäjä ja teollisuusneuvos, joka toimii perustamansa hammaslääketieteellisiä instrumentteja valmistavan Planmeca Groupin toimitusjohtajana ja hallituksen jäsenenä. Hän sai teollisuusneuvoksen arvon 2005. Koulutukseltaan hän on merkonomi. (maksullinen) Vuonna 2018 Forbes-talouslehti arvioi Heikki Kyöstilän olevan maailman 1103:nneksi rikkain ihminen. ==Ura== Orimattilalaiseen viljelijäperheeseen syntynyt Heikki Kyöstilä kävi keskikoulun ja valmistui merkonomiksi Lahden kauppaoppilaitoksesta 1965. Hän perusti perheen jo teini-iässä ja sai armeijan jälkeen myyntiedustajan paikan helsinkiläisestä hammaslääkintäalan yrityksestä Oy Dentaldepot Ab:sta. Vuonna 1969 veljekset Heikki ja Tapio Kyöstilä rekisteröivät toiminimen Planmeca ja päättivät ryhtyä valmistamaan alan tuotteita itse. Ensimmäinen tuote, hammaslääkärin aputuoli, syntyi kulosaarelaisessa autotallissa 1971. Planmeca Group on vuosikymmenten mittaan kasvanut yhdeksi maailman johtavista hammashoitolaitteiden valmistajistaKokko, Outi: Forbes-listan suomalainen miljardööri: "Onnella ei maailmaa valloiteta", Taloussanomat 2.3.2016. Viitattu 4.3.2016.. Konsernin liikevaihto oli vuonna 2015 noin 730 miljoonaa euroa ja henkilöstömäärä lähes 2 700. Heikki Kyöstilä toimi yhtiönsä toimitusjohtajana ja hallituksen puheenjohtaja 1990-luvun lopulle saakka, kunnes siirsi puheenjohtajuuden vaimolleen Tuula Kyöstilälle vuoteen 2013 asti. Hän on yhä Planmecan hallituksen jäsen. Kyöstilä oli vuosina 1989–1998 Teollisuuden ja Työnantajain Keskusliiton tutkimus- ja teknologiavaliokunnan jäsen. Hän on istunut myös sairaalatarvikevalmistajien järjestön SAVAn ja Yritys-Sammon hallituksissa, vakuutusyhtiö Kalevan hallintoneuvostossa sekä Nordean yrityskonttorin valvojana. ==Yksityiselämä== Kyöstilä on alusta asti ollut Planmecan pääomistaja. Forbes-lehden mukaan hänen omaisuutensa arvo alkuvuodesta 2018 oli noin 2,2 miljardia dollaria. Heikki Kyöstilän äidinisä oli taidemaalari Carl Bengts. ==Lähteet== Luokka:Suomalaiset miljardöörit Luokka:Suomalaiset yrittäjät Luokka:Vuonna 1946 syntyneet Luokka:Elävät henkilöt
Uppokiekko

thumb|300px|Uppokiekkopeli käynnissä Uppokiekko on veden alla pelattava joukkuepeli. Pelin tarkoituksena on tehdä enemmän maaleja kuin vastustaja. Maali tehdään lyömällä kiekko mailalla maaliin. Uppokiekko kehitettiin Englannissa 1950-luvulla. Lajin ensimmäiset maailmanmestaruuskisat järjestettiin 1980. == Historia == Uppokiekon kehitti Alan Blake vuonna 1954 Englannissa, ja lajin nimi oli alun perin Octopush. Tavoitteena oli keksiä urheilulaji, joka tarjoaisi laitesukelluksen harrastajille kiinnostavan ja kilpailullisen tavan pitää yllä harjoittelua myös talvikaudella. Ensimmäiset kilpailut lajia harrastavien seurojen välillä järjestettiin Englannissa talvella 1954–1955. Laji levisi verrattain nopeasti Britanniasta Ranskaan, Etelä-Afrikkaan, Kanadaan, Yhdysvaltoihin, ja Australiaan, joissa järjestettiin omat kansalliset mestaruusturnaukset 1970-luvuilla. Myöhemmin laji on saavuttanut jonkin verran suosiota myös esimerkiksi Alankomaissa. Vuonna 1980 järjestettiin uppokiekon ensimmäiset maailmanmestaruuskilpailut Kanadan Vancouverissa. Turnauksen voitti Alankomaiden joukkue, ja siihen osallistui joukkueita viidestä eri maasta. Nykyään maailmanmestaruuskisoihin osallistuu tyypillisesti hieman alle 20 maan joukkueet. Maailmanmestaruuskisoissa 2006 oli mukana 17 maata. Kansainväliset turnaukset järjestää urheilusukellusorganisaatio CMAS. == Säännöt == Joukkueissa on kuusi pelaajaa ja kuusi vaihtopelaajaa. Ottelussa on kaksi 15 minuutin puoliaikaa ja kolmen minuutin tauko niiden välissä. Jos peli on tasan, pelataan kaksi viiden minuutin jatkoerää ja niiden jälkeen tarvittaessa äkkikuolemaerä. Maalit ovat kolme metriä leveät ja 25 senttimetriä korkeat. Pelivälineenä käytettävän kiekon halkaisija on 80 millimetriä, paksuus 30 millimetriä ja paino 1,3 kilogrammaa. Puinen maila on enintään 35 senttimetriä pitkä. Pelaajilla on sukellusmaski, uimalakki, hanska, snorkkeli, räpylät ja korvasuojat. == Uppokiekko Suomessa == Suomessa uppokiekko on pieni harrastelaji, joka on suosittua lähinnä vapaasukelluksen harrastajien keskuudessa. Monet lajin harrastajista käyttävät lajia tukemaan vapaasukellusharrastusta, eivätkä harrasta uppokiekkoa tavoitteellisesti päälajinaan. Uppokiekkoa harrastavia seuroja on Suomessa muutamia. Organisoitua seurojenvälistä kilpailutoimintaa Suomessa ei ole. == Lähteet == Luokka:Joukkuepelit Luokka:Mailapelit Luokka:Vesilajit Luokka:Sukellus
Arjun Maini

Arjun Maini (; s. 10. joulukuuta 1997 Bangalore, Intia) on intialainen rata- autoilija. Maini toimi Formula 1 -sarjassa kilpailevan Haas-tallin kehityskuljettajana. == Ura == Maini aloitti karting-sarjoissa vuonna 2010 sijoittuen Rotax Max Challenge India Junior -luokassa toiseksi. Vuonna 2011 hän voitti JK Tyre-FMSCI National Rotax Max Championship India Junior -luokan mestaruuden. Vuonna 2013 Maini aloitti kilpauransa Asia Cup Series -sarjassa voittaen sarjan mestaruuden. Vuonna 2014 Maini siirtyi kilpailemaan Euroopan radoille ja ajoi BRDC Formula 4 -sarjassa. Hän saavutti neljä voittoa, yhdeksän palkintosijaa ja kuusi kilpailun nopeinta kierrosta sijoittuen sarjan loppupisteissä toiseksi. Vuonna 2015 Maini siirtyi Euroopan Formula 3 -sarjaan, jossa saavutti kauden aikana 27 pistettä sijoittuen 18:nneksi. Samana vuonna hän ajoi Toyota Racing Series -sarjassa saavuttaen kaksi voittoa, kolme paalupaikkaa ja viisi palkintosijaa sijoittuen sarjan neljänneksi. Vuonna 2016 Maini jatkoi Euroopan F3 -sarjassa. Samana vuonna Maini siirtyi kesken kauden ajamaan GP3-sarjaan Jenzer-talliin saavuttaen 50 pistettä sijoittuen sarjan kymmenenneksi. Mainin kauden parhaaksi tulokseksi jäi Unkarin sprinttikilpailun toinen sija. Hän jatkoi kaudella 2017 Jenzerillä ja voitti kauden aikana Espanjan sprinttikilpailun. Toukokuussa 2017 Maini alkoi toimimaan Formula 1 -talli Haasin kehityskuljettajana. Vuonna 2018 hän ajoi Formula 2:ia Tridentin autolla, jolla sijoittui kauden aikana kolme kertaa viidennelle sijalle (Azerbaidžanin ja Monacon sprinttikilpailuissa edellä ajaneet kuljettajat saivat kilpailun jälkeen rangaistuksia). == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2016 Jenzer Motorsport ESP FEA ESP SPR AUT FEA AUT SPR GBR FEA 8 GBR SPR 19 HUN FEA 8 HUN SPR 2 GER FEA 7 GER SPR 5 BEL FEA Kesk. BEL SPR 16 ITA FEA 14 ITA SPR 6 MAL FEA 4 MAL SPR 7 ABU FEA 14 ABU SPR 14 50 10. 2017 Jenzer Motorsport ESP FEA 7 ESP SPR 1 AUT FEA 10 AUT SPR 16 GBR FEA 6 GBR SPR 5 HUN FEA Kesk. HUN SPR 8 BEL FEA 4 BEL SPR 6 ITA FEA 16† ITA SPR C JER FEA 17 JER SPR 12 ABU FEA 3 ABU SPR 6 72 9. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2018 Trident BHR FEA 15 BHR SPR 14 AZE FEA Kesk. AZE SPR 5 ESP FEA Kesk. ESP SPR 13 MON FEA 5 MON SPR 5 FRA FEA 10 FRA SPR 13 AUT FEA 14 AUT SPR 10 GBR FEA 14 GBR SPR 13 HUN FEA 12 HUN SPR 14 BEL FEA 14 BEL SPR 8 ITA FEA Kesk. ITA SPR 9 RUS FEA 15 RUS SPR 15 ABU FEA Kesk. ABU SPR DNS 24 16. 2019 Campos Racing BHR FEA BHR SPR AZE FEA AZE SPR ESP FEA ESP SPR MON FEA MON SPR FRA FEA FRA SPR AUT FEA DSQ AUT SPR 15 GBR FEA 13 GBR SPR 13 HUN FEA Kesk. HUN SPR 16 BEL FEA BEL SPR ITA FEA ITA SPR RUS FEA RUS SPR ABU FEA ABU SPR 0 24. == Yksityiselämä == Maini harrastaa vapaa-ajallaan painia, pyöräilyä ja videoeditointia. Hänen lempikuljettajansa on Sebastian Vettel. Mainin suvusta hänen pikkuveljensä Kush Maini on myös moottoriurheilija. Heidän isänsä Gautam on myös harrastanut kilpa-autoilua. ==Lähteet== Luokka:Intialaiset autourheilijat Luokka:GP3-kuljettajat Luokka:Vuonna 1997 syntyneet Luokka:Elävät henkilöt
Black (vuoden 2005 elokuva)

Black on vuonna 2005 ensi-iltansa saanut intialainen hindinkielinen draamaelokuva, jonka on ohjannut Sanjay Leela Bhansali ja päärooleja näyttelevät Rani Mukerji ja Amitabh Bachchan. Elokuva kertoo kuurosokeasta tytöstä ja hänen suhteestaan opettajaansa, jolle kehittyy Alzheimerin tauti. Elokuva on saanut inspiraationsa Helen Kellerin elämästä. Black sai hyvän vastaanoton kriitikoilta ja voitti lukuisia palkintoja, mukaan lukien kaksi National Film Awards -palkintoa ja ennätykselliset yksitoista Filmfare Awards -palkintoa. Time-lehden eurooppalainen painos valitsi sen yhdeksi vuoden 2005 parhaista elokuvista. == Näyttelijät == == Musiikki == Elokuvan musiikin on säveltänyt Monty Sharma. Monista muista Bollywood-elokuvista poiketen elokuvassa on vain yksi laulu, ”Haan Maine Chookar Dekha Hain”, jonka esittää Gayatri Iyer. == Palkinnot == * National Film Awards ** Paras hindinkielinen elokuva ** Paras miespääosa – Amitabh Bachchan * Filmfare Awards ** Paras elokuva ** Paras ohjaus – Sanjay Leela Bhansali ** Paras miespääosa – Amitabh Bachchan ** Paras naispääosa – Rani Mukerji ** Paras naissivuosa – Ayesha Kapur ** Paras elokuva (kriitikkopalkinto) – Sanjay Leela Bhansali ** Paras miesnäyttelijä (kriitikkopalkinto) – Amitabh Bachchan ** Paras naisnäyttelijä (kriitikkopalkinto) – Rani Mukerji ** Paras leikkaus – Bela Sehgal ** Paras kuvaus – Ravi K. Chandran ** Paras taustamusiikki – Monty Sharma * International Indian Film Academy Awards ** Paras elokuva ** Paras ohjaus – Sanjay Leela Bhansali ** Paras miespääosa – Amitabh Bachchan ** Paras naispääosa – Rani Mukerji ** Paras naissivuosa – Ayesha Kapur ** Paras leikkaus – Bela Sehgal ** Paras kuvaus – Ravi K. Chandran ** Paras äänitys – Anup Dev ** Paras taustamusiikki – Monty Sharma * Screen Awards ** Paras elokuva ** Paras ohjaus – Sanjay Leela Bhansali ** Paras miespääosa – Amitabh Bachchan ** Paras naispääosa – Rani Mukerji ** Paras kuvaus – Ravi K. Chandran ** Paras leikkaus – Bela Sehgal ** Paras äänitys – Anup Dev ** Paras taustamusiikki – Monty Sharma * Zee Cine Awards ** Paras elokuva ** Paras ohjaus – Sanjay Leela Bhansali ** Paras miespääosa – Amitabh Bachchan ** Paras naispääosa – Rani Mukerji ** Paras naissivuosa – Ayesha Kapur ** Paras leikkaus – Bela Sehgal ** Paras kuvaus – Ravi K. Chandran ** Paras äänitys – Anup Dev ** Paras taustamusiikki – Monty Sharma == Lähteet == == Aiheesta muualla == * * Luokka:Vuoden 2005 intialaiset elokuvat Luokka:Hindinkieliset elokuvat Luokka:Intialaiset draamaelokuvat Luokka:Sanjay Leela Bhansalin ohjaamat elokuvat Luokka:Intialaiset elämäkertaelokuvat Luokka:Elokuvat koulusta ja koulutuksesta
Méridan amfiteatteri

Méridan amfiteatteri on roomalainen amfiteatteri Méridassa, Espanjassa. Kaiverrusten mukaan se avattiin vuonna 8 jaa. == Lähteet == == Aiheesta muualla== Luokka:Amfiteatterit Luokka:Antiikin Rooman arkkitehtuuri Espanjassa Luokka:Extremadura
Christen C. Raunkiær

Christen Christiansen Raunkiær (1860–1938) oli tanskalainen kasvitieteilijä, joka tutki varsinkin kasvien ekologiaa ja sosiologiaa. Vuosina 1912–1923 Raunkiær oli professori Kööpenhaminassa. Hän esitti niin sanotut Raunkiærin elomuototyypit. Raunkiærin nimeämien kasvien tieteellisen nimen perässä käytetään nimen jälkeen liitettävää auktorilyhennettä Raunk.. == Lähteet == Luokka:Tanskalaiset kasvitieteilijät Luokka:Tanskalaiset professorit Luokka:Vuonna 1860 syntyneet Luokka:Vuonna 1938 kuolleet
Kepler-78b

{{Eksoplaneetta | nimi = Kepler-78b | kuva = Exoplanet Comparison Kepler-78 b.png | kuvateksti = Kokovertailu Maan ja Kepler-78b:n välillä | löytöpäivä = 5. marraskuuta 2013http://apod.nasa.gov/apod/ap131105.html Viitattu 4.3.2016 | löytäjät = Sanchis-Ojeda et al. | löytötapa = Ylikulkumenetelmä | tähden nimi = Kepler-78 | etäisyys auringosta = 400 vv | tähden massa = 0,496 M☉ | tähden spektriluokka = | tähden metallipitoisuus = -0.08 (± 0.13) | isoakselin puolikas = 0,01 | eksentrisyys = | kiertoaika = 0,355 | inklinaatio = 79.0 (-14.0+9.0) | massa = 0,0060 | massa maa = 1,86 | säde = 0,1050 | säde maa = 1,173 | tiheys = 5,57 g/cm3 }} Kepler-78b on eksoplaneetta, jonka löytämisestä ilmoitettiin julkisesti 5. marraskuuta 2013. Se kiertää himmeää kahdennentoista magnitudin tähteä Kepler-78 noin 400 valovuoden päässä Maasta, Joutsenen tähdistön suunnalla. Planeetta on noin 20% maata suurempi kooltaan, ja sen massa vastaa noin 1,8-1,9 Maan massaa, ja sen tiheys 5 570 kg/m3 on lähes sama kuin Maan tiheys, eli se on supermaa. Sitä luonnehdittiinkin pian löytämisen jälkeen eniten maankaltaiseksi eksoplaneetaksi. Poikkeuksellista on kuitenkin sen kiertorata, sillä se kulkee 40 kertaa lähempänä tähteä kuin Merkurius omassa aurinkokunnassamme. Nykyisten planeettojen syntyä koskevien mallien mukaan planeetan ei pitäisi olla mahdollista syntyä näin lähelle järjestelmän keskustähteä, mutta ei tiedetä mitään mekanismiakaan, joka voisi sen sinne siirtää. == Fyysiset ominaisuudet == Kepler-78b kiertää emotähteään vain 0,01 AU:n etäisyydellä, ja sen kiertoaika on vain noin 8,5 tuntia. Planeetta onkin yksi lyhimmässä ajassa tähtensä kiertävistä ja lyhimmän kiertoradan omaavista planeetoista. Lisäksi läheisyys emotähteen nostanee planeetan pintalämpötilan jopa 1 966 Kelviniin tai toisten lähteiden mukaan jopa 2 250 tai 2 330 Kelviniin, mikä tekee siitä erään kuumimmista tunnetuista eksoplaneetoista. Planeetan pinta lieneekin kokonaan sulaa laavaa, eikä siellä voi olla nestemäistä vettä eikä sitä muutenkaan pidetä elämälle soveliaana paikkana. == Katso myös == *Ktooninen planeetta *Luettelo ennätyksellisistä eksoplaneetoista == Lähteet == Luokka:Eksoplaneetat Luokka:Joutsenen tähdistö Luokka:Supermaat
Wolfgang Ratke

Wolfgang Ratke (1571–1635) oli saksalainen uudistuspegagogi. Vuoden 1612 kirjelmässään hän kertoi uudistavansa Saksan koululaitoksen, mutta Ratken uudistustesti Anhalt-Köthenissä ei onnistunut. Hän olisi halunnut uudistaa myös Ruotsin koululaitoksen mutta ei saavuttanut Axel Oxenstiernan luottamusta. Hänen arvostettuja kantojaan olivat esim., että kielenopetuksen lähtökohtana on oltava teksti, ei kielioppi, että samanaikaisten oppiaineiden määrässä oli pysyttävä kohtuudessa ja että oli vähennettävä rangaistuksia. Johan Amos Comenius tuki Ratken kantoja kieltenopetuksessa.Otavan Suuri Ensyklopedia, s. 3130 Ratken ja William Pettyn esittämiä pedagogiseen realismiin liittyviä teorioita pyrittiin soveltamaan mm. Tanskan ja Saksan ritariakatemioissa. Ratke oli ensimmäinen, joka ponnekkaasti vaati äidinkieltä käytettävän ensimmäisenä opetuskielenä. Häntä pidetään maansa ensimmäisenä uudenaikaisen kasvatuksen esitaistelijana.Iso tietosanakirja, osa 10 (1936), s. 1151 == Lähteet == Luokka:Saksalaiset opettajat Luokka:Vuonna 1571 syntyneet Luokka:Vuonna 1635 kuolleet
Sovicille

Sovicille on kunta Italiassa Toscanan alueella olevassa Sienan maakunnassa. Se sijaitsee noin kaksitoista kilometriä Sienasta lounaaseen Montagnola Senesen alueen kukkuloilla. Kunta mainitaan ensimmäisen kerran kirjallisesti Sienan tasavallan asiakirjassa vuodelta 1004. Sovicille on vanhaa etruskien asuinaluetta, ja siellä sijaitsee Malignanon arkeologinen alue, joka on etruskien vanha hautapaikka.Kunnan kotisivut ==Nähtävyyksiä== Sovicillen kylissä, kuten Rosia, Torri ja Orgia, on useita kauniita keskiaikaisia kirkkoja. Alkujaan roomalaisten rakentama Ponte della Pian silta on rakennettu uudelleen keskiajalla. Tätä siltaa pitkin kulki kuvankaunis Pia de' Tolomei Dante Alighieri kirjoittaman Jumalaisen näytelmän luvussa kiirastuli. ==Aiheesta muualla== ==Lähteet== Luokka:Sienan maakunnan kunnat
Teodorico Pedrini

Teodorico Pedrini C.M. (德理格, Dé Lĭgé) (30. kesäkuuta 1671 Fermo – 10. joulukuuta 1746 Peking) oli italialaissyntyinen lähetyssaarnaaja, säveltäjä, musiikinteoreetikko ja soitinrakentaja.Paolo Filippo: Teodorico Pedrini . Haettu 5.3.2016.Joyce Lindorff: "Pedrini, Teodorico" . Grove music online. Oxford music online. Oxford University Press. Haettu 4.3.2016.François Picard: "Music (17th and 18th centuries)" . Handbook of Christianity in China. Vol. 1: 635–1800, edited by Nicolas Standaert. Leiden: E. J. Brill, 2001. ISBN 90-04-11431-9 Roomassa koulutuksensa saanut Pedrini matkusti Kiinaan, jonne hän saapui yhdeksän vuotta kestäneen matkansa päätteeksi helmikuussa 1711 ja jossa hän vietti loppuelämänsä keisarillisen hovin palveluksessa. Pekingissä hän täydensi edeltäjänsä, portugalilaisen jesuiitta Tomás Pereiran, aloittaman länsimaista musiikinteoriaa käsittelevän kirjan (律呂纂要, LǜlǚZhèngyì-Xùbiān) vuonna 1713. Pedrinin sävellyksistä tunnetaan ainoastaan Kiinan kansalliskirjastossa säilytettävät 12 sonaattia viululle ja continuolle op. 3 (Sonate a violino solo col basso del Nepridi, opera terza), joiden esikuvana on erinäisiä lainauksia myöten Arcangelo Corellin sonaattikokoelma op. 5. == Lähteet == == Aiheesta muualla == * A. B. Duvigneau: "Théodoric Pedrini, prêtre de la mission, protonotaire apostolique, musicien à la cour impériale de Pékin". Bulletin catholique de Pékin 1937. Sivut 312–323 * Gerlinde Gild- Bohne: Das Lü-lü-zheng-yi-xubian: ein Jesuitentraktat über die europäische Notation in China von 1713 (= Orbis musicarum; Bd. 8). Göttingen: Edition Re, ©1991. ISBN 3-927636-29-0 (nidottu) * Joyce Lindorff: "The harpsichord and clavichord in China during the Ming and Qing dynasties". Early keyboard studies newsletter: a publication of the Westfield Center for Early Keyboard Studies, Inc., vol. VIII, no. 2 (1994). Sivut 1–8 * 陶亚兵 [Táo Yàbīng]: 中西音乐交流史稿 [Zhōngxī yīnyuè jiāoliú shǐ gǎo]. 第1版 [Dì 1 bǎn]. 北京 [Běijīng]: 中国大百科全书出版社 [Zhōngguó dà bǎikē quánshū chūbǎn shè], 1994. ISBN 7-5000-5374-6 * Galeffi Fabio G., Tarsetti Gabriele, “The missionary Teodorico Pedrini (Fermo, 1671 - Beijing, 1746): from the University of Fermo to the Imperial court”, in The education of the doctor during the Early Modern Period (from the Sixteenth century until the Eighteenth century), Atti della 38a Tornata degli Studi Storici dell’Arte Medica e della Scienza, Fermo, Marche, 20-22 Maggio 2010, a cura di Roberto Sani e Fabiola Zurlini, Macerata, EUM Edizioni Università di Macerata, 2013, pp. 325-354 * Galeffi Fabio G., Tarsetti Gabriele, “… mariner, musician and missionary, and true priest always…- Teodorico Pedrini’s life in Xitang”, Atti del “11th International Symposium, History of the Church in China, From its beginning to the Scheut Fathers and 20th Century”, a cura del Verbiest Institute, Katholieke Universiteit Leuven, 4-7 settembre 2012. Leuven Chinese Studies XXIX, Verbiest Institute ed., Leuven, 2015. Luokka:Barokkisäveltäjät Luokka:Kiinalaiset säveltäjät Luokka:Lähetyssaarnaajat Luokka:Musiikkiteoreetikot Luokka:Soitinrakentajat Luokka:Vuonna 1671 syntyneet Luokka:Vuonna 1746 kuolleet
Taza (intiaanipäällikkö)

Taza (noin 1843 – 1876) oli chiricahua-päällikkö. thumb|Tazan hauta, Congressional Cemetery, Washington. Muistomerkin pystytti American Indian Society vuonna 1971. Taza oli päällikkö Cochisen vanhin poika ja päällikkö Naichen veli. Tazasta tuli päällikkö isänsä kuoleman jälkeen vuonna 1874. Hänen johdollaan chiricahuat hyväksyivät siirron San Carlosin reservaattiin. Monet kieltäytyivät muuttamasta, mutta Taza ei elänyt niin kauan, että olisi saanut kokea sitä päättäväistä vastustusta, jota oli tapahtuva myöhemmin.Roberts, David: Cochise, Geronimo och apachekrigen: De grymma, blodiga och mytomspunna indianstriderna (2013), s. 129 Heinäkuussa 1876 parikymmentä apassia, mukaan lukien Taza ja Eskiminzin, sekä kaksi yavapaita jättivät San Carlosin. He olivat mukana John Clumin järjestämässä kiertävässä teatteriseurueessa. Clum keksi ajatuksen intiaaniteatterista rahoittaakseen oman matkansa Ohioon, jossa hän aikoi mennä naimisiin. Ryhmän tarkoitus oli muun muassa esiintyä Philadelphiassa ja vierailla presidentin luona Washingtonissa. Clumin ryhmä oli Buffalo Billin Wild West Show'n edeltäjä. Clum halusi myös "antaa intiaanien nähdä Yhdysvaltojen suurenmoisuus ja vaikuttua valkoisten veljiensä edistyksestä."Roberts, David: Cochise, Geronimo och apachekrigen: De grymma, blodiga och mytomspunna indianstriderna (2013), s. 144-145 Presidentti Grantin tapaamisen jälkeen Taza sairastui keuhkokuumeeseen ja kuoli lyhyen ajan sairastettuaan. Kotiseutunsa Arizonan sijasta hänet haudattiin kongressin hautausmaalle Washingtoniin.Roberts, David: Cochise, Geronimo och apachekrigen: De grymma, blodiga och mytomspunna indianstriderna (2013), s. 145 Taza omasi isänsä tavoin yliluonnollista voimaa, joka kompensoi muiden silmissä hänen nuoruuttaan ja kokemuksen puutetta.Roberts, David: Cochise, Geronimo och apachekrigen: De grymma, blodiga och mytomspunna indianstriderna (2013), s. 136 == Lähteet == *Roberts, David: Cochise, Geronimo och apachekrigen: De grymma, blodiga och mytomspunna indianstriderna, SMB, 2013, ISBN 978-91-86837-33-4 ===Viitteet=== Luokka:Yhdysvaltalaiset intiaanipäälliköt Luokka:Vuonna 1843 syntyneet Luokka:Vuonna 1876 kuolleet
Kaitlin Sandeno

Kaitlin Shea Sandeno (s. 13. maaliskuuta 1983 Mission Viejo, Kalifornia)Kaitlin Sandeno Bio, Stats, and Results Olympics at Sports- Reference.com on yhdysvaltalainen uransa lopettanut uimari. Sydneyn kesäolympialaisissa 2000 Sandeno saavutti pronssia 800 metrin vapaauinnissa. Fukuokan MM-kilpailuissa 2001 hän sai pronssia 800 metrin vapaauinnissa ja 200 metrin perhosuinnissa. Ateenan kesäolympialaisissa 2004 Sandeno voitti kultaa 4 × 200 metrin vapaauintiviestissä ja saavutti hopeaa 400 metrin sekauinnissa ja pronssia 400 metrin vapaauinnissa. Indianapolisin lyhyen radan MM- kilpailuissa 2004 hän voitti neljä kultaa; 400 metrin vapaauinnissa, 200 metrin perhosuinnissa, 400 metrin sekauinnissa ja 4 × 200 metrin vapaauintiviestissä. Montrealin MM-kilpailuissa 2005 Sandeno voitti kultaa 4×200 metrin vapaauintiviestissä ja sai pronssia 400 metrin sekauinnissa. Shanghain lyhyen radan MM-kilpailuissa 2006 hän saavutti hopeaa 200 metrin sekauinnissa ja pronssia 4×200 metrin vapaauintiviestissä. Sandeno lopetti urheilu-uransa vuoden 2008 Yhdysvaltain olympiakarsintojen jälkeen. == Henkilökohtaiset ennätykset == === 50 metrin rata === Matka Aika Paikka Päivä 200 m vapaauinti 1.59,55 Long Beach 7. heinäkuuta 2004 400 m vapaauinti 4.06,19 Ateena 15. elokuuta 2004 800 m vapaauinti 8.24,29 Sydney 22. syyskuuta 2000 200 m perhosuinti 2.08,18 Ateena 18. elokuuta 2004 200 m sekauinti 2.12,13 Bangkok 10. elokuuta 2007 400 m sekauinti 4.34,95 Ateena 14. elokuuta 2004 === 25 metrin rata === Matka Aika Paikka Päivä 200 m vapaauinti 1.56,68 Belo Horizonte 19. helmikuuta 2005 400 m vapaauinti 4.02,01 Indianapolis 9. lokakuuta 2004 200 m perhosuinti 2.06,07 Texas 18. maaliskuuta 2004 100 m sekauinti 1.01,60 Shanghai 6. huhtikuuta 2006 200 m sekauinti 2.08,11 Texas 18. maaliskuuta 2004 400 m sekauinti 4.30,12 Indianapolis 7. lokakuuta 2004 == Lähteet == == Aiheesta muualla == * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Kirjolaiskurit

Kirjolaiskurit (Notharchus) on laiskurien heimoon kuuluva tikkalintusuku. Kirjolaiskurien sukuun kuuluu BirdLife Suomen mukaan kuusi lajia. == Kirjolaiskureihin kuuluvia lajeja == *Isovyölaiskuri Notharchus macrorhynchos *Mustarintalaiskuri Notharchus pectoralis *Ruskovatsalaiskuri Notharchus swainsoni *Ruskovyölaiskuri Notharchus ordii *Sepellaiskuri Notharchus tectus *Valko-otsalaiskuri Notharchus hyperrhynchus == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Notharchus Luokka:Laiskurit
Patrick Teagues

Patrick Teagues (s. 3. huhtikuuta 1973) on yhdysvaltalainen aktiiviuransa lopettanut koripalloilija. Teagues pelasi yliopistotasolla Fresno Statessa, minkä jälkeen hän pelasi muun muassa Suomen pääsarjassa Pyrbasketissa syksyn 1999, jolloin hän kirjautti 14 runkosarjaottelussa keskimäärin 15,8 pistettä ja 7,2 levypalloa.Patrick Teagues – Suomen Koripalloliitto == Lähteet == * Patrick Teagues Suomen Koripalloliitto === Viitteet === Luokka:Yhdysvaltalaiset koripalloilijat Luokka:Vuonna 1973 syntyneet Luokka:Elävät henkilöt
Juutit (suku)

Juutit (Corchorus) on malvakasveihin kuuluva kasvisuku, jossa on noin 75 lajia. Suku on aiemmin luokiteltu malvakasveihin yhdistettyyn lehmuskasvien (Tiliaceae) heimoon. Luonnonvaraisena juutit kasvavat enimmäkseen trooppisella vyöhykkeellä.Flora of China: Corchorus Monia juuttilajeja viljellään kuitukasvina, muun muassa kuitujuuttia ja arabianjuuttia. Sekä intianjuuttia (Corchorus olitorius). Juuteista saatavasta kasvikuidusta juutista valmistetaan esimerkiksi säkkikangasta. == Juuttilajeja == * Corchorus aestuans * Corchorus capsularis – kuitujuutti * Corchorus depressus – arabianjuutti * Corchorus olitorius – intianjuutti == Lähteet == == Aiheesta muualla == * Suomen Lajitietokeskus: Juutit (Corchorus) * Finto: Kassu – Kasvien suomenkieliset nimet: Corchorus *ITIS: Corchorus *United States Department of Agriculture (USDA): Corchorus *Global Biodiversity Information Facility (GBIF): Corchorus *National Center for Biotechnology Information (NCBI): Corchorus, taxonomy *Centre for Agriculture and Biosciences International (CABI): Corchorus, (jutes) Luokka:Malvakasvit
Punapäälaiskurit

Punapäälaiskurit (Bucco) on laiskurien heimoon kuuluva tikkalintusuku. Punapäälaiskurien sukuun kuuluu BirdLife Suomen mukaan neljä lajia. == Punapäälaiskureihin kuuluvia lajeja == *Naamiolaiskuri (Bucco macrodactylus) *Nokilakkilaiskuri (Bucco noanamae) *Oranssikurkkulaiskuri (Bucco tamatia) *Ruskopäälaiskuri (Bucco capensis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Bucco Luokka:Laiskurit
Trent Pulliam

Trent Pulliam (s. 13. elokuuta 1975) on yhdysvaltalainen aktiiviuransa lopettanut koripalloilija. Pulliam pelasi yliopistotasolla Jackson Statessa, minkä jälkeen hän pelasi muun muassa Suomen pääsarjassa Pyrbasketissa kevään 2000, jolloin hän kirjautti 15 runkosarjaottelussa keskimäärin 23,8 pistettä, 8,7 levypalloa ja 1,3 heitontorjuntaa. Pyrbasket ylsi keväällä 2000 pudotuspeleihin, joissa se hävisi heti Namika Lahdelle. Kolmessa pudotuspeliottelussa Pulliam teki keskimäärin 20,0 pistettä ja otti 10,3 levypalloa ottelua kohden.Trent Pulliam – Suomen Koripalloliitto Pulliam teki Pyrbasketin kanssa sopimuksen myös seuraavaksi kaudeksi mutta ilmoitti elokuussa 2000, ettei palaa Tampereelle.http://www.mtv.fi/sport/muut- lajit/koripallo/artikkeli/trent-pulliam-ei-palaakaan-tampereelle/4135064 Hän pelasi muun muassa Harlem Globetrottersissahttp://www.harlemglobetrotters.com/harlem-globetrotters-all- time-roster . == Lähteet == * Trent Pulliam Suomen Koripalloliitto * Trent Pulliam Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1975 syntyneet Luokka:Elävät henkilöt
Charlie Puth

Charlie Otto Puth Jr. (s. 2. joulukuuta 1991 Rumson, New Jersey, Yhdysvallat) on yhdysvaltalainen laulaja. Puth aloitti musiikkiuransa YouTube- videopalvelussa, jonne hän latasi videoita itsestään laulamassa kappaleiden cover-versioita. Siellä hänet huomasi talk show -juontaja Ellen DeGeneres, joka kiinnitti hänet omaan levy-yhtiöönsä vuonna 2011. Vuonna 2015 Puth solmi levytyssopimuksen Atlantic Recordsin kanssa, jonka kautta hän julkaisi tammikuussa 2016 esikoisalbuminsa Nine Track Mind. Puth nousi suuren yleisön tietoisuuteen Fast & Furious 7 -elokuvan kappaleella ”See You Again”, jossa Puth esiintyy vierailevana artistina Wiz Khalifan rinnalla. Kappale tehtiin edesmenneen elokuvatähden Paul Walkerin muistolle, ja se julkaistiin singlenä 17. maaliskuuta 2015. Kappale nousi listaykköseksi Yhdysvalloissa ja useissa muissa maissa, mukaan lukien Suomessa. Myös Puthin muut singlet, esikoisalbumilta julkaistut ”Marvin Gaye” yhdessä Meghan Trainorin kanssa, ”One Call Away” sekä Selena Gomezin kanssa levytetty ”We Don't Talk Anymore” olivat listamenestyksiä. Puthin toinen albumi Voicenotes julkaistiin toukokuussa 2018. Puth kertoi olleensa ihastunut Little Mix -tähti Jade Thirlwalliin. Puth ja Little mix teki yhdessä kappaletta Oops ja esittivät sen yhdessä X Factorissa 2016. Thirlwall seurusteli siihen aikaan The Struts -yhtyeen Jed Elliotin kanssa. Puthille ja Thirlwalille ei sen vuoksi kehittynyt suhdetta. == Diskografia == Vuosi Albumin julkaisutiedot Singlet 2016 Nine Track Mind * Julkaistu: 29. tammikuuta 2016 * Levy-yhtiö: Atlantic * Formaatit: CD / digitaalinen # ”Marvin Gaye” # ”One Call Away” # ”We Don't Talk Anymore” # ”Dangerously” 2018 Voicenotes # ”Attention” # ”How Long” # ”Done for Me” # ”The Way I Am” == Lähteet == == Aiheesta muualla == * Kotisivut * Luokka:Yhdysvaltalaiset poplaulajat Luokka:Vuonna 1991 syntyneet Luokka:Elävät henkilöt
Kristjan Raud

Kristjan Raud (1865–1943) oli virolainen taidemaalari. Raud oli realisti ja symbolisti. Raud opiskeli taidetta vuosisadan vaihteen tienoilla taideakatemioissa Pietarissa, Düsseldorfissa ja Münchenissä. Sittemmin hän työskenteli opettajana Tartossa ja sitten Tallinnassa. Tämän jälkeen Raud oli kansanvalistusministeriössä aluksi ensin taide- sitten muinaismuistomuseon johtaja. Hänen 1910-luvun lopussa muiden taiteenharrastajien kanssa perustamastaan Tallinnan museosta tuli Viron taidemuseo.Iso tietosanakirja, osa 10 vuodelta 1936, s. 1168 Hän on tunnetuin Kalevipoegin kuvittajista. Tässä työssä häneen vaikuttivat kansanomaiset puuveistokset.Otavan Suuri Ensyklopedia, s. 7904 ==Galleria== File:Raud-Stars.jpg|Tähtien alla File:Raud-Laundry.jpg|Pyykki File:Raud-Oath.png|Vala File:Kristjan Raud - Sacrifice (1935).png|Marttyyri (tai Uhri) File:Raud-Kalev.jpg|Kalev kosioretkellä, Kalevipoegin kuvitusta == Lähteet == == Aiheesta muualla == Luokka:Virolaiset taidemaalarit Luokka:Vuonna 1865 syntyneet Luokka:Vuonna 1943 kuolleet
Komilainen mytologia

Komilainen mytologia on Pohjois-Venäjällä asuvien komien mytologia. == Jumalia ja henkiä == *Kul' tai Omöl' (Куль tai Омöль): Veden ja kuolleiden jumala. *Vasa (Васа): Toinen veden henki. Kulin tavoin Vasa saattoi olla pahasuopa, ja häntä piti lepytellä heittämällä leipää, keppi, kakkuja tai tupakkaa veteen. Hän oli myllärien ystävä. *Olys' tai Olysya (Олысь tai Олыся): Tulisijan henki ja vastine venäläiselle domovoille. Nimellä Rynyshsa (Рынышса) hän on kylpyihin yhdistetty veden henki, joka esiintyy pienenä, kyyryselkäisenä, valkopartaisena, vanhana miehenä. *Peludi-Aika (Пелуди-Айка): Henki, joka kielsi talonpoikia lähtemästä taloista 20. heinäkuuta. Jos he eivät totelleet, heidän viljansa tuhottiin. *Pyvsyan'sa (Пывсяньса): Saunan haltija, ja vastine venäläiselle bannikille. Hän näyttäytyy pienenä, punahattuisena miehenä, jolla on kiivaat silmät. *Voipel' (Войпель): Kylmän pohjoistuulen ja yön jumala. Hänen nimensä tarkoittaa "Pohjois-/keskiyön tuulta". *Vörsa (Вöрса): Metsän henki, ja vastine venäläiselle leshilleAronov, Igor. Kandinsky's Quest: A Study in the Artist's Personal Symbolism, 1866-1907. Peter Lang, 2006, s. 41.. Jokaisella metsällä on oma vörsansa. Metsästäjät tarjosivat Vörsalle turkiksia, leipää ja suolaa tai tupakkaa toivoen, että Vörsa auttaisi heitä pyydystämään riistaa. == Luomismyytti == Ankan munasta syntyivät En ja Omöl, hyvän ja pahan henget vastaavasti. En otti joutsenen hahmon, Omöl uikun. Ne nousivat alkumeren pohjasta luomaan maailman. == Sielu == Komilaisissa uskomuksissa ajateltiin ihmisen sielulla (лов, "lov") olevan kaksoiskappale (орт, "ort", tai орд, "ord"). Ort syntyy jokaisen ihmisen mukana ja antaa ennakkoaavistuksen kuolemasta joko kuolevalle henkilölle tai hänen perheenjäsenelleen. == Tuonpuoleinen == Kuolleiden maan ajateltiin olevan pohjoisessa, vuorten, jokien ja metsien takana. Komilainen vastine tuonpuoleisen joelle (vrt. Tuonelan virta tai Styks) oli "Syr Yu" (Сыр Ю). Kuolleiden sieluille annettiin useita tapoja ylittää joki heidän syntiensä mukaan: rautasilta, hutera palkki, ohut tanko tai hämähäkin verkko. Tämän jälkeen kuolleiden piti kiivetä suuren, liukkaan vuoren huipulle. Tämä onnistui vain, jos ihminen oli elänyt hyvän elämän ja hänellä oli vahvat kynnet. Komit perinteisesti säilyttivät leikatut kyntensä, jotta heidät haudattaisiin niiden kanssa tuonpuoleista varten. == Šamaanit ja taikojat == Komeilla oli šamaaneja ja he uskoivat taikojiin ja noitiin. Tunnetuin noita komilaisessa kansanperinteessä on Yoma (tai Yoma-Baba). == Katso myös == *Slaavilainen mytologia *Komin kieli *Komin tasavalta == Lähteet == *Yves Avril Parlons komi (Harmattan, 2006), sivut 142–147 === Viitteet === == Kirjallisuutta == *N.D. Konakov Komi Mythology (Encyclopaedia of Uralic Mythologies) (Akadémai Kiadó, 1999) Luokka:Eurooppalainen mytologia Luokka:Komit